28 DE AUGMENTIS SCIENTIARUM 



PARABOLA. 



24. Vir pauper calummans pauperes similis est irn- 

 bri vehement i, in quo paratur fames. 



EXPLICATIO. 



Parabola ista antiquitus expressa et depicta fuit 

 sub fabula hirudinis utriusque ; nimirum, plenae et 

 vacuae. Pauperis enim et famelici oppressio longe 

 gravior est, quam oppressio per divitem et repletum, 

 quippe quae omnes exactionum technas et omnes 

 nummorum angulos perquirit. Solebat hoc ipsum 

 etiam spongiis assimilari ; quae arid ae fortiter sugunt, 

 madidae non item. Monitum autem utile continet, 

 turn erga principes, ne praefecturas provinciarum 

 aut magistratus viris indigentibus et obaeratis com- 

 mittant ; turn erga populos, ne reges suos cum nimia 

 egestate conflictari permittant. 

 PARABOLA. 



25. Fons turbatus pede, et vena corrupt a 9 est Justus 

 cadens coram impio. 



EXPLICATIO. 



Praecipit Parabola, rebuspublicis ante omnia ca- 

 vendum esse de iniquo et infami judicio, in caussa 

 aliqua celebri et gravi ; praesertim ubi non absol- 

 vitur noxius, sed condemnatur insons. Etenim in- 

 juriae inter privates grassantes turbant quidem et pol- 

 luunt latices justitiae, sed tanquam in rivulis ; verum 

 judicia iniqua qualia diximus, a quibus exempla pe- 

 tuntur, fontes ipsos justitiae inficiunt et inquinant. 

 Postquam enim tribunal cesserit in partes injustitiae, 

 status rerum vertitur tanquam in latrocinium publi- 

 cum : fitque plane, ut homo homini sit lupus. 



